KOMISIJOS REGLAMENTAS (EB) Nr. 2136/2004
2004 m. gruodžio 14 d.
iš dalies keičiantis Tarybos Reglamento (EB) Nr. 872/2004 dėl papildomų ribojančių priemonių Liberijai II priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 29 d. Tarybos reglamentą (EB) Nr. 872/2004 dėl papildomų ribojančių priemonių Liberijai (1), ir ypač į jo 11 straipsnio b dalį,
kadangi:
(1)
Reglamento (EB) Nr. 872/2004 II priede nurodytos kompetentingos institucijos, kurioms yra priskirtos su šio reglamento įgyvendinimu susijusios funkcijos.
(2)
2004 m. gegužės 1 d. į Europos Sąjungą įstojo Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija. Tačiau Stojimo sutartyje nėra nuostatų dėl šio Priedo pataisymo.
(3)
Todėl nuo 2004 m. gegužės 1 d. į šį Priedą turi būti įtrauktos kompetentingos naujų valstybių narių institucijos,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 872/2004 II priedas iš dalies keičiamas pagal šio reglamento priedą.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. gegužės 1 d.
Šis Reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. gruodžio 14 d.